**ODGOVORI NA POBUDE IN VPRAŠANJA**

**PODANA NA 29. REDNJI SEJI OBČINSKEGA**

**SVETA OBČINE PREVALJE DNE 14.06.2018**

Občinski svetnik Bogdan Pupavac je podal naslednjo:

POBUDO: 1.) Pove, da sta zima in odjuga povzročili številne luknje in slabo stanje na cesti skozi Rožejevo naselje, zato bi bilo smiselno, da se sedaj, ko je stanje normalizirano navozi pesek in cesta uredi, da bo normalno prevozna.

**ODGOVOR:**

**Cesta se vzdržuje skladno z zagotovljenimi sredstvi ter po enakem postopku kot prejšnja leta. Na cesto JP851964 je bil letos večkrat dostavljen pesek.**

POBUDO: 2.)

Pove, da je cesta za družbenim domom potrebna temeljite prenove oziroma rekonstrukcije, saj je v zelo slabem stanju, hkrati pa je v času poplav v Občini Prevalje prihajalo tudi do težav pri odvodnjavanju. Zato predlaga, da se razmisli, da bi se v prihodnjih programih s proračunom zagotovila sredstva za obnovo te ceste.

**ODGOVOR:**

**Cesta se bo sanirala v okviru projekta »Odvodnjavanje in čiščenje odpadne vode v porečju Meže«.**

Občinska svetnica Hedvika Gorenšek je podala naslednje:

VPRAŠANJE: 1.) Zanima jo, kje so razlogi, da Občina Prevalje, kot članica Geoparka Karavanke, v okviru letošnjega geofestivala 2018 ne sodeluje niti z enim projektom oziroma prireditvijo. Hkrati apelira, da bi se v naslednjem letu aktivneje pristopilo k vključitvi prireditev v ta festival, saj meni, da je v Občini Prevalje dovolj kvalitetnih prireditev in projektov, ki bi lahko bili del programa festivala.

**ODGOVOR:**

**Župan pojasni, da je Občina Prevalje kot članica Geoparka Karavanke imela v lanskem letu številne prireditve v okviru geofestivala, vendar so letos bile izbrane druge občine. Vsekakor pa bo Občina Prevalje v prihodnjem letu naredila vse, da bi se v geofestival umestilo tudi kakšno njeno prireditev.**

Občinski svetnik Štefan Peršak je podal naslednjo:

POBUDO: 1.) Kot že na prejšnji sejah znova opozarja na slabo vzdrževanje občinskih cest, ker se vse do sedaj stanje ni kaj bistveno izboljšalo. Meni, da se ceste vzdržujejo pomanjkljivo in poudarja, da bi bilo potrebno poostriti tudi nadzor. Hkrati opozori, da bi bilo potrebno bolj pogosto in kvalitetnejše izvajati košnjo trave, kar bi vsekakor pripomoglo k boljšem stanju na terenu.

**ODGOVOR:**

**Ceste se vzdržujejo skladno z zagotovljenimi sredstvi ter po enakem postopku kot prejšnja leta, nadzor pa je poostren.**

POBUDO: 2.) Apelira na občinsko upravo, da bi izvede čiščenje in odstranitev odvečnega peska ter zemlje na cesti proti Jamnici, saj bi to bilo nujno potrebno zaradi prihajajočega svetovnega pokala v sklopu Black Hole enduro festivala.

Župan pojasni, da je čiščenje ceste predvideno in se bo izvedlo.

**ODGOVOR:**

**Izvedeno – s strani organizatorja smo prejeli zahvalo.**

Občinski svetnik Maks Pučelj je podal naslednje:

VPRAŠANJE: 1.) Kljub nenehnim opozorilom za zalitje razpok na igrišču pri šoli na Holmcu, ga zanima kdaj lahko pričakuje, da se bo to saniralo, saj bi zima lahko dodatno uničila igrišče.

**ODGOVOR:**

**Izveden je bil ponovni kvalitetni pregled pred iztekom finančnega zavarovanja za odpravo napak in pomanjkljivosti. Izvajalec je že bil pozvan k odpravi vseh ugotovljenih pomanjkljivosti in bo le te tudi odpravil.**

VPRAŠANJE: 2.) Glede na problematiko parkirnega prostora pri osnovni šoli na Holmcu, ga zanima kje na tistem območju je občinsko zemljišče in kje privatno.

**ODGOVOR:**

**Občina je naročila pri geodetskem podjetju ureditev mej, kjer bo v naravi prikazana meja med občinskim in drugimi zemljišči.**

VPRAŠANJE: 3.) Vedno znova je opozarjal na sanacijo in popravilo preprek na pešpoti od Poljane proti Holmcu. Zanima ga zakaj vse do danes dela niso bila izvedena. Hkrati doda, da v kolikor občini to ni v interesu, naj prepreke enostavno odstranijo.

**ODGOVOR:**

**Konfini bodo odstranjeni oz. zamenjani v naslednjem letu.**

Občinski svetnik Ivan Backović je podal naslednjo:

VPRAŠANJE: 1.) Na prejšnji seji je že podal vprašanje glede sanacije lukenj na občinskih cestah in prejel odgovor pristojnih služb na občini. Dodatno pa ga zanima približen terminski plan izvedbe sanacije posameznih cest., ker občane zanima.

Župan doda, da bi bilo potrebno konkretno navesti na katerih cestah so problemi, saj le tako lahko pristojne službe izvedejo sanacijo tam kjer je potrebno in v najkrajšem možnem času.

**ODGOVOR:**

**Luknje na občinsnkih cestah se sanirajo v okviru rednega letnega vzdrževanja in razpoložljivih proračunskih sredstev. Konkretne predloge sanacij cest se naj predlagatelj javijo na oddelek za KCG, da lahko zadeve hitreje uredimo. Vsekakor pa imajo prednost sanacije deli cest in pločnikov, ki neposredno ogrožajo varnost in zdravje občanov in/ali voznikov.**

POBUDO: 2.) Pove, da so se nanj obrnili stanovalci Nicine, ki jih zanima zakaj se njihova cesta ponovno prekopava.

Župan pojasni, da prihaja do prekinitev elektro kabla, ki je bil pred kratkim položen na novo. Posledično morajo pristojne službe ugotoviti, kje do prekinitev prihaja, da bi zadevo lahko v celoti odpravile. V najslabšem primeru se lahko tudi zgodi, da bo potrebno izkopati celo traso položenega elektro kabla in ponovno izvesti preplastitev.

**ODGOVOR:**

**Na omenjenem odseku v Nicini se je po preplastitvi cestišča izkazalo, da je zaradi večjega števila defektov na elektru kablu za kvalitetno napajanje smiselno zamenjati strari elko kabel z novim. Zamenjava kabla je bila izvedena, luknje pa so preplastene z grobim asfaltom.**

Občinska svetnica dr. Karla Oder je podala naslednjo:

POBUDO: 1.) Pove, da se je na območju Leš našel star parni pogonski stroj, zato naproša svetnike, da bi po ocenitvi vrednosti tega stroja, Občina Prevalje ponudila finančno pomoč, da bi ta naprava lahko bila premeščena v muzej.